PATVIRTINTA

Vilniaus rajono savivaldybės

administracijos direktoriaus

2022 m. kovo 30 d.

įsakymu Nr. A27(1)-875

Priedas Nr. 16

**VILNIAUS RAJONO SAVIVALDYBĖS ADMINISTRACIJOS RIEŠĖS SENIŪNIJOS 2022 METŲ VEIKLOS PLANAS**

1. **Vilniaus rajono savivaldybės administracijos Riešės seniūnijos aplinka.**

1.1. Seniūnijos plotas, miestelių, kaimų trumpa charakteristika.

Riešės seniūnija įsikūrusi į šiaurę nuo Vilniaus miesto, teritorijos plotas 7439 ha. Iš viso seniūnijoje yra 69 kaimai ir viensėdžiai. Pagrindinė gyvenvietė yra Didžiosios Riešės k., kur gyvena apie 3 tūkst. gyventojų, kitos didesnės gyvenvietės – Pikeliškės, Purnuškės, Raudondvaris, Jadvygiškės, Ažulaukė, Skirgiškės. Riešės seniūnijos administracija įsikūrusi adresu Sporto g. 3, Riešės k., Avižienių sen. teritorijoje. Riešės seniūnija priskiriama prie vidutinio dydžio seniūnijų Vilniaus rajone, ribojasi su Avižienių, Maišiagalos, Paberžės, Nemenčinės, Bezdonių seniūnijomis ir su Vilniaus miestu.

* 1. Seniūnijos gyventojai (einamųjų metų sausio 1 d. duomenimis).

Valstybės įmonės Registrų centro Gyventojų registro duomenimis 2022 m. sausio 1 d. Riešės seniūnijoje deklaravusių gyvenamąją vietą gyventojų skaičius – 7403. Pastebima, kad faktiškai gyvenančių gyventojų skaičius seniūnijoje gali siekti virš 8 tūkst, nes daug gyventojų deklaruoja savo gyvenamąją vietą Vilniuje ar kitose savivaldybėse.

Paskutiniais metais gyventojų skaičius Riešės seniūnijoje nuolat auga.

1 pav. Gyventojų skaičiaus kitimas Riešės seniūnijoje

|  |  |
| --- | --- |
| **Seniūnijos gyventojai pagal pagrindines amžiaus grupes** | **Skaičius** |
| Darbingo amžiaus | 4580 |
| Pensinio amžiaus | 1210 |
| Vienišų asmenų | 8 |
| Vienišų nusenusių | 8 |
| Daugiau nei 75 m. amžiaus | 530 |
| Suaugusių neįgaliųjų | 60 |
| Vaikų su negalia iki 18 m. | 21 |
| Darbingo amžiaus neįgaliųjų | 60 |
| Socialinę atskirtį patiriančios šeimos | 15 |

1.3. Seniūnijos seniūnaitijos, bendruomenės, bendrijos ( skaičius, pagrindinė informacija).

Riešės seniūnija yra padalinta į 10 seniūnaitijų:

|  |  |  |  |
| --- | --- | --- | --- |
| **Eil. nr.** | **Seniūnaitijos pavadinimas, seniūnaitis** | **Seniūnaitijai priskirtos teritorijos** | **Gyventojų skaičius** |
|  | Ažulaukės  Miroslava Naruševič | Ažulaukės k., Žalesos k., Liubavo k., Kunos k., Čekiškių k., Kalniškių k., Barčialaukio vs., Medžiūniškių k., Girialaukio vs., Jauniškių k., Kermušinės k. | 583 |
|  | Skirgiškių  Rūta Stanulionienė | Skirgiškių k., Bratoniškių k., Karveliškių k., Kermušiškių k., Baltalaukio k., Joneikiškių vs., Avietynės vs., Skridų k. Skatelių vs., Skapiškių vs. | 914 |
|  | Pikeliškių  Velerija Lozovska | Pikeliškių k., Šaltoniškių k., Užuežerės k., Tarpežerės k., Verbiškių k. Miškinių k., Petručų vs., Stadališkių k., Mikulionių k. | 774 |
|  | Didžiosios Riešės pirmoji  Janina Zapolska | Didžiosios Riešės k. (Mokyklos, Riešės, Žvėrališkių, Rūtų, Rožių, Alyvų, Molėtų, Kooperatyvo, Verbų, Vieversių g., ), Kalino k., Marijampolio k.,  Didžiųjų Gulbinų k. | 705 |
|  | Didžiosios Riešės antroji  Stasys Mušeikis | Didžiosios Riešės k. (Parko, Žalioji, Šiaurinės, Mėtų, Akmenų, Pavasario, Kaštonų g.) | 703 |
|  | Didžiosios Riešės – Miglės bendrijos I-oji  Danielius Bučinskas | Didžiosios Riešės k. (Senoji, Paukščišų Tako, Miglės, Kiparisų, Lelijų, Gegužinės, Saturno, Svajonės, Indrajos, Merkurijaus, Ąžuolų, Veneros, Vakarų g.) | 850 |
|  | Didžiosios Riešės – Miglės bendrijos II-oji  Anicetas Eigelis | Džidžiosios Riešės k. (Vanaginės, Lauko, Lygumų, Samanų, Snieguolių, Veneros g.), Vanaginės k. | 486 |
|  | Raudondvario  Halina Gribovska | Raudondvario k., Jadvygiškių k., Pašilių k., Palaukinės k., Paežerių k., Dvariškių vs., Paraudondvarių k. | 985 |
|  | Užugriovio  Andžej Rakovski | Užugriovio k., Žudiškių k., Eitminų, Čimbariškių vs., Pamiškių k., Asiūklės vs., Naujakiemio k., Gegliškių k., Papikeliškių k., Ryliškių vs., Miškodvario vs., Mykoliškių vs., Raudonbalės vs., Tekliūnų vs. | 662 |
|  | Purnuškių  Kšištof Taraškevič | Purnuškių k., Pranciškonių vs., Nemenčinėlės k., Varniškių k., Justiniškių vs., Bielazariškių k., Tarpučių vs., Vabališkių k. | 506 |

Riešės seniūnijoje aktyviai veikia vietinės kaimo bendruomenės: Didžiosios Riešės kaime - Riešės bendruomenė, Pikeliškių kaime – Pikeliškių kaimo bendruomenė, Skirgiškių ir aplinkiniuose kaimuose – Skirgiškių gyventojų asociacija, Raudondvario k., Jadvygiškių k. ir Kalino k. – Trijų ežerų bendruomenė, Žudiškių kaime - Žodiškių kaimo bendruomenė.

Riešės seniūnijoje aktyviai veikia 3 Lietuvos lenkų sąjungos būreliai – Didžiosios Riešės, Ažulaukės ir Pikeliškių su vietiniu ansambliu „Jezioranka“ ir jaunimo sporto komanda, kurie dažnai suburia vietines bendruomenes į tradicinius ir netradicinius renginius, paįvairina Riešės seniūnijos gyventojų kultūrinį gyvenimą.

1.4. Švietimo įstaigos (pavadinimas, vaikų sk., pagrindinė informacija apie įstaigą).

Didžiosios Riešės kaime veikia Šv. Faustinos Kovalskos pagrindinė mokykla lenkų mokomąja kalba – mokosi 175 vaikai, Pikeliškių kaime veikia Paberžės Šv. Stanislavo Kostkos gimnazijos Pikeliškių pagrindinio ugdymo skyrius lenkų mokomąja kalba, Ažulaukės gyvenvietėje Eitminiškių gimnazijos Ažulaukės pradinio ugdymo skyrius lietuvių mokomąja kalba, Riešės seniūnijos, Bratoniškių k. taip pat veikia švietimo įstaiga VšĮ Vilniaus Valdorfo žalioji mokykla lietuvių mokomąja kalba, kurią lanko apie 180 vaikų, dalis jų yra iš Riešės seniūnijos.

1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

Riešės seniūnijos teritorijoje yra dvi bibliotekos Ažulaukės ir Pikeliškių kaimuose, į kurias lankytojai ateina su malonumu. Ažulaukės biblioteka įsikūrusi atskiriame pastate, kurio naudingas plotas – 80,1 kv. m. Pikeliškių biblioteka įsikūrusi administraciniame pastate. Bibliotekos yra kompiuterizuotos, lankytojai ateina ne tik paimti knygų, bet ir pasinaudoti internetu.

Ažulaukės kaime, buvusios kaimo mokyklos patalpose savo veiklą vysto Vilniaus krašto etnografinio muziejaus Ažulaukės filialas Vilniaus krašto švietimo muziejus.

Didžiosios Riešės kaime yra Šv. Stanislovo bažnyčia su aktyvia religine bendruomene, kur pamaldos vyksta dviem kalbom – lietuvių ir lenkų.

Riešės seniūnijos teritorijoje veikia Vilniaus rajono centrinės poliklinikos Riešės palaikomojo gydymo ir slaugos ligoninė, kurios visą personalą sudaro 19 darbuotojų, nuolatinių vietų yra 30.

1.6. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Seniūnijos teritorijoje yra vienos veikiančios Riešės kapinės, kurių teritorija – 6 ha. Kapinės aptvertos, yra įrengtas vandentiekis. Riešės kapinių naujajame kvartale užasfaltuota dauguma takelių. Seniūnijos teritorijoje yra trys neveikiančios kapinės: Pikeliškių, Purnuškių ir Pašilių gyvenvietėse. Visos kapinės sezono metu yra prižiūrimos.

Riešės seniūnijoje yra parkas su pėsčiųjų takeliais Pikeliškių k. ir viešosios erdvės kultūros paveldo teritorijoje Raudondvario k. su tinklinio aikštele, poilsio zona prie Raudondvario ežero. Taip pat yra vaikų žaidimų aikštelės Didžiosios Riešės k., Raudondvario k. ir Pikeliškių k.

Sudaryta prekybos vietos sutartis (kioskas) – Raudondvario kaime, yra keletas vietų seniūnijos teritorijoje, kur išduodami leidimai prekybai. Seniūnijos teritorijoje veikia didelis prekybos centras „Link Molėtų“ su kavinėmis ir kitas paslaugas teikiančiomis įmonėmis, restoranai Raudondvario kaime - HBH, MAMA GRILL, kaukazietiškos virtuvės restoranas „Araks“, Šaltoniškių kaime veikia Sakalauskų kaimo turizmo sodyba „Žalesos respublika“. Pikeliškių kaime yra buvęs Juzefo Pilsudskio dvaras, kuris yra gražioje vietoje parke prie Žalesos ežero, jame dažnai lankosi turistai iš Lenkijos. Joneikiškių vs. veikia garsus, turistams žinomas Europos parkas, Liubavo k. veikia Liubavo dvaro malūnas-muziejus.

1.7. Seniūnijos teritorijoje esančios įmonės (veiklos pobūdis, darbuotojų sk.).

Seniūnijos teritorijoje veikia daug įvairių gamybos įmonių, kurių dėka sumažėjo bedarbių skaičius. Didžiausios iš jų: UAB „Riešės plantacija“ pievagrybių auginimo kompleksas, baldų gamybos įmonės UAB „GENVESTA“ ir UAB „MIRIVONA“, UAB „RIEŠĖS BALDAI“, maisto papildų gamybos įmonė UAB „BIOSOLA“, UAB „TERMOLIUKSAS“, kurios pagrindinė veiklos sritis yra įvairių tipų garažo vartų, vidaus ir lauko durų bei pramoninių vartų ir durų sistemų projektavimas, pardavimas, montavimas ir priežiūra ir daug kitų mažesnių įmonių ar stambių įmonių filialų, kurių skaičius nuolat auga.

1. **Vilniaus rajono savivaldybės administracijos Riešės seniūnijos vidinė struktūra, valdomi ištekliai.**

2.1. Riešės seniūnija yra Vilniaus rajono savivaldybės administracijos struktūrinis teritorinis padalinys, veikiantis Vilniaus rajono aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla Vilniaus rajono savivaldybės administracijos Riešės seniūnija siekia: aktyvinti kultūrinį, sportinį, turistinį bei dvasinę gyvenimą; saugoti ir puoselėti dvasinės istorinės vertybės, krašto tradicijas; telkti bendruomenę bendroms akcijoms, renginiams, šventėms; mažinti seniūnijos gyventojų socialinę atskirtį, gerinti seniūnijos gyventojų kokybę.

2.2. Seniūnijos vidinė struktūra (darbuotojų skaičius, pareigos).

2022 m. seniūnijos personalą sudaro 18,75 pareigybių. Dirba 18 darbuotojų iš jų administracinį darbą dirba 8 darbuotojai. 6 asmenys turi aukštąją išsilavinimą, 2 – spec. vidurinį.

Riešės seniūnijos administracinį darbą dirba: seniūnas, vyr. raštvedė, inspektorė, vyresn. finansininkė, vyresn. specialistė žemės ūkio klausimais, vyresn. specialistė, socialinio darbo specialistai - 2 asmenys

Kiti darbuotojai: Kapinių prižiūrėtojas, 3 kiemsargiai, 2 valytojos, elektrikas ir 3 sargai.

2.3. Seniūnijos turtas apskaitomas seniūnijos balanse, lėšos.

Ilgalaikis materialusis turtas iš viso – 6 728 071 eurai:

- Žemė – 15 400 eurų;

- Pastatai – 92 896 eurų;

- Infrastruktūros ir kiti statiniai - 6 565 835 eurų;

- Mašinos ir įrenginiai - 16 815 eurai;

- Transporto priemonės – 11 555 eurai;

- Baldai ir biuro įranga - 1 316 eurų;

- Kitas ilgalaikis materialusis turtas – 4 252 eurai;

- Nebaigta statyba (esminio pagerinimo darbai) – 20 002 eurai.

Biologinis turtas - 128 356 eurai.

2.4. Užimtumo didinimo programa (lėšos, įdarbinta žmonių, veikla).

Užimtumo didinimo programa 2022 metams – 9500 Eur.

Nuo 2022-04-01 iki 2022-11-30 bus įdarbinti 2 asmenys, kurie atliks laikino pobūdžio teritorijos tvarkymo darbus t. y. prižiūrės seniūnijos viešąsias erdves. Taip pat seniūnija bendradarbiaudama su Probacijos tarnyba planuoja organizuoti bausmę atliekančių asmenų viešuosius darbus.

1. **Vilniaus rajono savivaldybės administracijos Riešės seniūnijos misija, vizija.**

3.1. Seniūnijos misija.

Tenkinant Vilniaus rajono Riešės seniūnijos gyventojų viešuosius poreikius ir interesus įgyvendinti savivaldos teisę ir vykdyti viešojo administravimo ir viešųjų paslaugų teikimo funkcijas.

3.2. Seniūnijos vizija.

Mūsų vizija - aktyvus Riešės seniūnijos gyventojų kultūrinis, sportinis ir dvasinis gyvenimas, seniūnijos gyventojų gerovė, saugi ir patogi gyvenamoji aplinka.

Riešės seniūnijoje yra nemažai spręstinų problemų. Reikalingas vaikų darželis, ypač lopšelis-darželis seniūnijos teritorijoje, daugiau vietų jaunimui leisti laisvalaikį. Seniūnijoje nėra kultūros centro, Vienintelė pagrindinė mokykla Riešės seniūnijos teritorijoje Riešės Šv. Faustinos Kovalskos pagrindinė mokykla neturi sporto salės, ne visi didesni kaimai turi gatvių apšvietimą, dauguma kelių yra žvyro dangos. Taigi seniūnijos vizija yra minėtų problemų sprendimas atsižvelgiant į galimybes ir finansavimą.

3.3. Einamųjų metų seniūnijos metinio veiklos plano tikslai.

1. Gerinti seniūnijos vietinės reikšmės kelių su žvyro danga būklę lyginant greideriu apie 80% vietinės reikšmės kelių ir mažiausiai 15% žvyruotų kelių ruožuose atstatyti kelių sankasas, pašalinti saugiam eismui trukdančią augmeniją, sunkiai pravažiuojamus kelių ruožus papildyti nauja žvyro ar žvyro/skaldos danga.
2. Asfaltuoti dalį Pamiškės gatvės Čimbariškių gyvenvietėje pradėtą 2021 metais.
3. Atnaujinti itin blogos būklės asfalto dangą Žvėrališkių g. Didžiosios Riešės gyvenvietėje.
4. Užbaigti Skirgiškių g. apšvietimo įrengimą pradėtą 2021 metais.
5. Įrengti automobilių stovėjimo aikštelę prie Riešės kapinių ir bažnyčios.
6. Įrengti pėsčiųjų perėją Molėtų gatvėje Didžiosios Riešės k.
7. Įrengti ne mažiau 30 ženklų su gyvenviečių ir ne mažiau 40 ženklų su gatvių pavadinimais bei ne mažiau 20 kitų ženklų.
8. Įrengti ne mažiau 80 vnt. šviesą atspindinčių stulpelių vietinės reikšmės kelių ruožose, ypatingai kur yra pralaidos, nuovažos, sankryžos.
9. Įrengti 3 sferinius veidrodžius saugumui keliuose pagerinti.
10. Remontuoti žvyrkelių atkarpas Neries Terasų, Malūno, Akacijų, Bebrų ir kitų gatvių blogiausiose atkarpose.
11. **Einamųjų metų KPPP ir Vietos bendruomenių savivaldos programos lėšų poreikis.**

4.1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

Kelių priežiūros ir plėtros programai vykdyti planuojamas lėšų poreikis 2022 metams gali būti virš 1 mln. eurų. Deja, dėl kelių darbų kainų ir per mažo finansavimo ne visi planuojami darbai gali būti atlikti.

Svarbiausi planuojami įgyvendinti darbai:

* Pamiškės g. Čimbariškių k. dalies (apie 300 m. ilgio ) asfaltavimas;
* Pavasario g. Didžiosios Riešės k. asfaltavimas (apie 500 m. ilgio);
* Pievų g. Užugriovio k. (apie 1 km.) asfaltavimas;
* Žvėrališkių g. Didžiosios Riešės k. asfalto dangos atnaujinimas (apie 500 m.);
* Pėsčiųjų tako įrengimas Plačioji g. Tekliūnų vs, bei Paraudondvarių k. (apie 700 m.)
* Riešės g. Didžiosios Riešės k. pėsčiųjų tako dalies įrengimas (apie 120 m.);
* 6 trapecinių greičio ribojimo kalnelių įrengimas;
* Pėsčiųjų perėjos įrengimas Molėtų g. Didžiosios Riešės k.

4.2. Vietos bendruomenių savivaldos programos planuojamas lėšų poreikis (planuojami įgyvendinti darbai, tikslai, uždaviniai).

Planuojama efektyviai panaudoti pagal vietos bendruomenių savivaldos programą gautas lėšas atsižvelgus į vietinių bendruomenių poreikius, kurie bus išgryninti išplėstinių seniūnaičių sueigų metu.

4.3. Iš savivaldybės biudžeto skirtos lėšos įsiskolinimams dengti.

Kreditorinis įsiskolinimas 2022 m. sausio 1 dienai sudarė 84,47 Eur.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | | **Priemonės**  **pavadinimas** | | **Rezultatai/Vertinimo kriterijai** | | | **Savivaldybės biudžeto asignavimai** | | | | | | | | | | **Iš viso** | **Pastabos** | | |  | | |
| **Iš savivaldybės biudžeto** | | | **Iš valstybės biudžeto specialiųjų tikslinių dotacijų** | | | | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  | |  | |  |
|  |
|  |
| **Susisiekimo ir gatvių apšvietimo infrastruktūros gerinimo programa (03)** | | | | | | | | | | | | | | | | | | | | | | | |  | |
| 03 | 01 | **Plėtoti rajono gyventojams patogią ir saugią susisiekimo sistemą** | | | | | | | | | | | | | | | | | | | | | |  | |
| 03 | 01 | 03 | **Apšviesti rajono gyvenviečių gatvės ir plėsti gatvių apšvietimo tinklus** | | | | | | | | | | | | | | | | | | | | |  | |
| 03 | 01 | 03 | 01 | | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | Apšviestos seniūnijos gatvės tamsiu paros metu  (1. D. Riešės k. – Riešės, Molėtų, Parko, Žalioji, Žverališkių, Rožių, Rūtų, Mokyklos, Koperatyvo, Kaštonų gatvės ir „Miglės“ kvartalas;  2. Raudondvario k. – Liepų alėja;  3. Pikeliškių k.- Dvaro, Pikeliškių, Naujoji, Beržų, Užupio gatvės;  4. Ažulaukės k. – Tylioji, Nemenčinės, Ažulaukės gatvės.  5. Jadvygiškių k.- Jadvygiškių g.  6. Pašilių k.– Pašilių g.  7. Kalino k.-Kalino g.  8. Liubavo k.-Liubavo g.  9. Paežerių k.-Paežerių g.  10. Šaltoniškių k.-Šaltoniškių g.  11. Purnuškių k.-Sodininkų g.  12. Skirgiškių k.-Skirgiškių g.  13.Užugriovio k - Plačioji g.  14.D.Gulbinų k.-Sėkmės g.  15.Verbiškių k.-Vilties g.  16.Pranciškonių k.-Pranciškonių 7-oji g.) | | | | | | 200,0 | | | |  |  | 200,0 |  | 200,0 | | |  |  | |
| **Valdymo programa (04)** | | | | | | | | | | | | | | | | | | | | | | | |  | | |
| 04 | 01 | **Užtikrinti sklandų savivaldybės institucijų darbą** | | | | | | | | | | | | | | | | | | | | | |  | | |
| 04 | 01 | 01 | **Sudaryti sąlygas Savivaldybės funkcijų vykdymui** | | | | | | | | | | | | | | | | | | | | |  | | |
| 04 | 01 | 01 | 04 | | Seniūnijų darbo organizavimas | | | | Vykdoma nuolat | | | 235,0 | | |  | | 0,6 | 235,6 |  | 235,6 |  | | |  | |
| 04 | 01 | 01 | 04 | | Seniūnijų darbo organizavimas, žemės ūkio funkcijoms vykdyti | | | | Vykdoma nuolat | | | 19,2 | | |  | |  | 19,2 |  | 19,2 |  | | |  | |
| 04 | 01 | 02 | **Įgyvendinti Savivaldybei teisės aktais priskirtas valstybines funkcijas** | | | | | | | | | | | | | | | | | | | | |
| 04 | 01 | 02 | 08 | | Gyvenamasis vietos deklaravimas | | | | Vykdoma nuolat | | |  | | | 2,5 | |  | 2,5 |  | 2,5 |  | | |
| **Saugios ir švarios gyvenamosios aplinkos kūrimo programa (05)** | | | | | | | | | | | | | | | | | | | | | | | |
| 05 | 01 | **Užtikrinti gyventojams nepertraukiamą komunalinių paslaugų teikimą** | | | | | | | | | | | | | | | | | | | | | |
| 05 | 01 | 02 | **Palaikyti rajone švarią aplinką** | | | | | | | | | | | | | | | | | | | | |
| 05 | 01 | 02 | 05 | | Atliekų tvarkymas (bešeimininkių šiukšlių surinkimas ir išvežimas) seniūnijose | | | | Išvežtos šiukšlės iš kapinių ir parkų D.Riešės,Pikeliškių ir Raudondavrio kaimuose, sutvarkyta seniūnijos teritorija. | | | 15,0 | | |  | |  | 15,0 |  | 15,0 |  | | | 05 | | | | | 01 | | **Užtikrinti gyventojams nepertraukiamą komunalinių paslaugų teikimą** | |
| 05 | 01 | 02 | 06 | | Viešųjų erdvių (kapinių, poilsio zonų ir pan.) tvarkymas seniūnijose | | | | Seniūnijai priklausančių kelių priežiūra: greideravimas., sniego valymas esant poreikiui; nupjauti avariniai medžiai seniūnijos teritorijoje; šaligatvių šienavimas, gyvūnų gaudymas. | | | 304,5 | | |  | |  | 304,5 |  | 304,5 |  | | | 05 | | | | 01 | | 02 | | **Palaikyti rajone švarią aplinką** |
| **Socialinės atskirties mažinimo programa (08)** | | | | | | | | | | | | | | | | | | | | | | | |
| 08 | 01 | **Didinti socialiai remtinų asmenų integraciją į visuomenę ir mažinti socialinę atskirtį** | | | | | | | | | | | | | | | | | | | | | |
| 08 | 01 | 01 | **Teikti socialinę paramą** | | | | | | | | | | | | | | | | | | | | |
| 08 | 01 | 01 | 01 | Piniginės socialinės paramos teikimas, išmokant pašalpas ir kompensacijas | | | | Vykdoma nuolat | | | 38,5 | | |  | | |  | 38,5 |  | 38,5 |  | | |
| 08 | 01 | 04 | **Padėti bedarbiams grįžti į darbo rinką** | | | | | | | | | | | | | | | | | | | | |
| 08 | 01 | 04 | 01 | Užimtumo didinimo programos vykdymas | | | | Laikino pobūdžio teritorijos tvarkymo darbai. Darbo ieškančių asmenų skaičiaus mažinimas. | | |  | | | 9,5 | | |  | 9,5 |  | 9,5 |  | | |



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_